เชฟชุมพล แจ้งไพร นำทีมงาน “ร้านอาหาร (R-HAAN)” สร้างสรรค์เมนูอาหารไทย เพื่อนำเสิร์ฟต้อนรับ 21 ผู้นำเขตเศรษฐกิจอาเซียน ภายในงานประชุม APEC 2022 ซึ่งได้มีส่วนร่วมในการ สนับสนุนภาครัฐผ่านโครงการใด
ก. Bio-Circular-Green Economy
ข. Plate to Planet
ค. Future Food APEC Online Orientation Forum
ง. APEC Future Food for Sustainability
คำตอบที่ถูกต้องคือ ง.  เพราะว่า เพราะเชฟชุมพล แจ้งไพร ได้รับพันธกิจสำคัญในการดูแลเรื่องอาหารไทย นำทีมงาน “ร้านอาหาร (R-HAAN)” สร้างสรรค์เมนูอาหารไทย เพื่อนำเสิร์ฟต้อนรับ 21 ผู้นำเขตเศรษฐกิจอาเซียน ภายในการประชุมระดับผู้นำเขตเศรษฐกิจเอเปค (APEC 2022) ซึ่งไทยเป็นเจ้าภาพใหญ่ จัดขึ้นวันที่ 18-19 พฤศจิกายน 2565 ซึ่งกระบวนการเตรียมเมนูสำคัญนี้ ได้มีส่วนร่วมในการ สนับสนุนภาครัฐผ่านโครงการ “APEC Future Food for Sustainability” เวทีประกวดเมนูอาหารอนาคต สอดคล้องกับแนวคิดของการจัดงานประชุมที่เน้นการพัฒนาเศรษฐกิจอย่างยั่งยืนหรือโมเดล BCG Economy (Bio-Circular-Green Economy) ซึ่งถือเป็นการแสดงศักยภาพ Soft power ด้านอาหารไทย วัตถุดิบไทยความเป็นคลังอาหารไทย และคลังอาหารโลก ที่คำนึงถึงความยั่งยืนของสิ่งแวดล้อมด้วย

ทั้งนี้ยังเป็นการค้นหาตัวแทนของประเทศไทย ที่จะได้ร่วมเสิร์ฟเมนูอาหารอนาคตให้กับผู้นำ 21 เขตเศรษฐกิจ ภายใต้คอนเซ็ปต์ “Plate to Planet” ที่เปิดกว้างให้คนรุ่นใหม่ไม่จำกัดอาชีพ ทั้งกลุ่ม Startup กลุ่มเกษตรกร รวมถึงนักศึกษาหรือบุคคลทั่วไป ได้แสดงศักยภาพในการรังสรรค์ “เมนูอาหารอนาคต” ซึ่ง ฟู้ด แฟคเตอร์ โดยเชฟชุมพล แจ้งไพรและทีมงาน ได้เป็นที่ปรึกษาให้ความรู้เรื่องอาหารแก่ผู้เข้าแข่งขัน รวมถึงติดตามผลงานในฐานะคณะกรรมการร่วมตัดสินซึ่งผู้ชนะนอกจากเมนูจะได้เสิร์ฟผู้นำระดับโลก แล้ว ยังได้ร่วมชิงรางวัลมูลค่ารวมกว่า 2.5 ล้านบาทอีกด้วย และนอกจากนี้ยังมีส่วนร่วมในการสัมมนาภายใต้หัวข้อ “Future Food APEC Online Orientation Forum : โอกาส ของอาหารอนาคต ประเทศไทยในเวทีโลก” เพื่อร่วมแบ่งปันข้อมูล มุมมองเกี่ยวกับความมั่นคงด้านอาหาร เศรษฐกิจ และโอกาส ในธุรกิจอาหารแห่งอนาคต